**Татар гомуми белем бирү оешмаларында укучы балалар өчен**

**татар теленнән республика олимпиадасының**

**муниципаль туры биремнәре**

**2020-2021 уку елы. 6 нчы сыйныф**

**Үткәрү вакыты – 150 минут**

**Максималь балл – 60**

**I. Тестлардан дөрес җавапны билгеләгез.**

1. Сингармонизм законының рәт гармониясенә буйсынмаган сүзе булган мәкальне билгеләгез. **(2 балл)**

а) *Тычканга – үлем, песигә – көлке.*

ә) *Дөнья – йозак, ачкычы – белем.*

б) *Бөркет биеклектән курыкмас.*

в) *Ана – шәфкать диңгезе.*

2. Җөмләдәге ТС (тартык+сузык) калыбына туры килгән иҗекләр саны дөрес күрсәтелгән рәтне билгеләгез. **(2 балл)**

*Гыйлем алу – энә белән кое казу.* (Мәкаль)

а) 4;

ә) 5;

б) 6;

в) 7.

3. Җөмләдәге басымы соңгы иҗеккә төшмәгән сүз дөрес күрсәтелгән рәтне билгеләгез. **(2 балл)**

*Бакчасыз йортка былбыл кунмас.* (Мәкаль)

а) *бакчасыз*;

ә) *йортка*;

б) *былбыл*;

в) *кунмас*.

4. Тел арты ассимиляциясе чагылыш тапкан сүзе булган мәкальне билгеләгез. **(2 балл)**

а) *Биргәнгә биш тә күп, алганга алты да аз.*

ә) *Бүләк биргән бүләк көтә.*

б) *Хайваннарны җәберләгән рәхәт күрмәс.*

в) *Иелгән башны кылыч кисми.*

5. Күчерелмә мәгънәле сүз кулланылган рәтне билгеләгез. **(2 балл)**

а) *салкын кыш*;

ә) *салкын караш*;

б) *салкын су*;

в) *салкын бүлмә*.

6. Фразеологик әйтелмәнең төшеп калган сүзен билгеләгез. **(2 балл)**

***Каракның ... яна***

а) *эшләпәсе*;

ә) *кулы;*

б) *пәлтәсе*;

в) *бүреге*.

7. Тамыр сүз дөрес күрсәтелгән рәтне билгеләгез. **(2 балл)**

а) *ташчы*;

ә) *алмагач*;

б) *чәчәк*;

в) *рәсемле*.

8. Тартым белән төрләнгән исем кулланылган мәкальне билгеләгез. **(2 балл)**

а) *Эш кешене кеше итәр.*

ә) *Эш – кешенең көзгесе.*

б) *Эш беләктә түгел, йөрәктә.*

в) *Эш белән вакыт тиз үтә.*

9. Җөмләнең төре дөрес күрсәтелгән рәтне билгеләгез. **(2 балл)**

*Галим кешене кадерләргә онытма!* (Мәкаль)

а) боеру;

ә) сорау;

б) хикәя;

в) тойгылы.

10. Җыйнак җөмләне билгеләгез. **(2 балл)**

а) *Күп укыган күп белер.*

ә) *Надан кеше – сукыр тавык.*

б) *Халык картаймый.*

в) *Надан белмәсә дә кычкыра*.

**II. Башыгызны эшләтегез.**

Мәкальләрнең башын уйлап языгыз. **(5 балл)**

1. *.......................................... алтын түгел.*
2. *............................................ – тозсыз аш.*
3. *............................................ кар басмас.*
4. *............................................. үз тавышы үзенә матур.*
5. *.............................................. калач зур күренә.*

**III. Теоретик бирем.**

Омонимнар турында белгәннәрегезне языгыз. Фикерегезне мисаллар ярдәмендә аңлатыгыз. **(10 балл)**

**IV. Гамәли-иҗади бирем.**

1. Төшеп калган хәрефләрне куеп, шигырьне күчереп языгыз. **(3 балл)**

*Гөлләр иле*

*Туган ягым – гөлләр иле, Туган ягым – гөлләр иле,*

*Гөлләр, с****..****мбелләр иле. Борынгы Б****..****лгар иле.*

*Гөлгә кун****..****п сайрап кына Бүген к****..****рәштә,* ***..****езмәттә*

*Үскән былбыллар иле. Җи****..****гән батырлар иле.*

(Гөлшат Зәйнәшева)

2. ***Борынгы*** сүзенә фонетик анализ ясагыз. **(5 балл)**

3. Кире ассимиляция чагылыш тапкан сүзнең астына сызыгыз. **(2 балл)**

4. Тартыкларның чиратлашуы күзәтелгән сүзләрне языгыз. **(2 балл)** 5. ***Былбыл*** сүзенең синонимын языгыз. **(1 балл)**

6. Туган ягыгызны сурәтләп, 10-12 җөмләдән торган бәйләнешле текст языгыз. (**12 балл**)